U-I-8/94
Natisni
Opravilna št.:
U-I-8/94
Datum odločitve:
30. 6. 1994
Objavljeno:
OdlUS III, 78
ECLI:
ECLI:SI:USRS:1994:U.I.8.94
Akt:
Zakon o kazenskem postopku (Ur. list SFRJ, št. 4/77, 14/85, 74/87, 57/89 in 3/90) (ZKP-77)
Kazenski zakon Republike Slovenije (Ur. list SRS, št. 12/77, 3/78, 19/84, 47/87, 33/89 in 5/90) (KZS-77)
Izrek:
Pobuda za oceno ustavnosti Zakona o kazenskem postopku in Kazenskega zakona Republike Slovenije se zavrže.
Evidenčni stavek:
Pobuda za oceno ustavnosti se zavrže, ker pobudnik ni izkazal pravnega interesa.
Geslo:
Izkazan pravni interes kot procesni pogoj za začetek postopka pred ustavnim sodiščem na podlagi pobude.
Pogoji za vložitev zasebne tožbe v kazenskem postopku (uradna oseba).
Pravna podlaga:
Ustava, 162. čl.
Zakon o Ustavnem sodišču RS (ZUstS), 24. in 25. čl.
Opomba:
V obrazložitvi sklepa se ustavno sodišče sklicuje na svojo odločitev št. U-I-9/94.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janez Lesar, Ljubljana
Datum vloge:
10. 1. 1994
Vrsta odločitve:
sklep
Vrsta rešitve:
zavrženje
Dokument:
US17109
Dokument v PDF obliki:
U-I-8-94.pdf
115 KB
Prenesite datoteko
U-I-8/94
30/6-1994
S K L E P
Ustavno sodišče je v postopku preizkusa pobude Janeza Lesarja iz Ljubljane na seji dne 30/6-1994
s k l e n i l o:
Pobuda za oceno ustavnosti Zakona o kazenskem postopku (Uradni list SFRJ, št. 4/77, 14/85, 74/87, 57/89 in 3/90) in Kazenskega zakona Republike Slovenije (Uradni list SRS, št. 12/77, 3/78, 19/84, 47/87, 33/89 in 5/90) se zavrže.
O b r a z l o ž i t e v
Janez Lesar je vložil pobudo za oceno ustavnosti Zakona o kazenskem postopku (v nadaljevanju: ZKP-77) in Kazenskega zakona Republike Slovenije (v nadaljevanju: KZS-77). Po mnenju pobudnika je treba oceniti skladnost obeh zakonov z Ustavo, ker je uskladitveni rok, določen v prvem odstavku 1. člena Ustavnega zakona za izvedbo Ustave, že potekel, nova kazenska zakonodaja pa še ni uveljavljena.
Po določbi drugega odstavka 162. člena Ustave oziroma prvega odstavka 24. člena Zakona o Ustavnem sodišču (Uradni listRS, št. 15/94) lahko da pobudo za začetek postopka pred Ustavnim sodiščem vsakdo, če izkaže svoj pravni interes. Po določbi drugega odstavka 24. člena Zakona o Ustavnem sodišču pa je pravni interes podan, če predpis, katerega oceno pobudnik predlaga, neposredno posega v njegove pravice, pravne interese oziroma pravni položaj.
Pobudnik je svoj pravni interes v tej zadevi izkazoval s sklicevanjem na pravni interes, ki mu ga priznalo Ustavno sodišče v zadevi U-I-9/94 za oceno ustavnosti 114. člena KZS-77. Vendar pa mu iz tega razloga ni mogoče priznavati pravnega interesa za izpodbijanje vseh ostalih določb KZS-77, saj le-te ne posegajo v njegov pravni položaj.
Prav tako pobudnik ni izkazal pravnega interesa za izpodbijanje vseh določb ZKP-77, saj ni navedel, s čim le-te posegajo v njegove pravice, pravne interese oziroma pravni položaj.
Ustavno sodišče je sprejelo ta sklep na podlagi 25. člena Zakona o Ustavnem sodišču v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek